CELEX: 31991D0089
Language: el
Date: 1991-02-05 00:00:00
Title: 91/89/ΕΟΚ: Απόφαση της Επιτροπής της 5ης Φεβρουαρίου 1991 περί χρηματοδότησης σχεδίου για την αδρανοποίηση των παραγόντων που είναι υπεύθυνοι για την κοινούρωση και τη σπογγώδη εγκεφαλοπάθεια των βοοειδών (ΣΕΒ)

Avis juridique important

|

31991D0089

91/89/ΕΟΚ: Απόφαση της Επιτροπής της 5ης Φεβρουαρίου 1991 περί χρηματοδότησης σχεδίου για την αδρανοποίηση των παραγόντων που είναι υπεύθυνοι για την κοινούρωση και τη σπογγώδη εγκεφαλοπάθεια των βοοειδών (ΣΕΒ)  

Επίσημη Εφημερίδα αριθ. L 049 της 22/02/1991 σ. 0031 - 0032 Φινλανδική ειδική έκδοση: Κεφάλαιο 3 τόμος 36 σ. 0176  Σουηδική ειδική έκδοση: Κεφάλαιο 3 τόμος 36 σ. 0176 

ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Φεβρουαρίου 1991  περί χρηματοδοτήσεως σχεδίου για την αδρανοποίηση των παραγόντων που είναι υπεύθυνοι για την κοινούρωση και τη σπογγώδη εγκεφαλοπάθεια των βοοειδών ( ΣΕΒ )  ( 91/89/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα ( 1 ) και ιδίως το άρθρο 20 /,  Εκτιμώντας :  ότι είναι απαραίτητο να θεσπιστούν ασφαλείς τεχνικές για τη βιομηχανία μετατροπής των σφαγίων σε βιομηχανικά λίπη και έλαια οι οποίες εξασφαλίζουν ότι δεν υπάρχει πιθανότητα μόλυνσης από τους παράγοντες που είναι υπεύθυνοι για την κοινούρωση και τη  σπογγώδη εγκεφαλοπάθεια των βοοειδών -  ότι πρόκειται να διεξαχθεί μελέτη στο Ηνωμένο Βασίλειο για να προσδιορισθούν οι εν λόγω τεχνικές, σε συνεργασία με ορισμένα άλλα κράτη μέλη και την Επιτροπή - ότι είναι απαραίτητο, για τη διεξαγωγή της μελέτης, να ληφθεί σε διάφορα κράτη μέλη το αναγκαίο  υλικό από πρόβατα ή αίγες που έχουν μολυνθεί από την κοινούρωση, ώστε να εξασφαλιστεί ότι εξετάζονται όλοι οι πιθανοί παράγοντες -  ότι πρέπει να δοθεί στα κράτη μέλη χρηματοδοτική ενίσχυση για να αποκτήσουν το απαραίτητο υλικό -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1  Συγκριτική μελέτη για την αδρανοποίηση των παραγόντων που είναι υπεύθυνοι για την κοινούρωση και τη σπογγώδη εγκεφαλοπάθεια των βοοειδών πρόκειται να διεξαχθεί στο Ηνωμένο Βασίλειο, για να προσδιορισθούν οι τεχνικές μέθοδοι καταστροφής όλων των  στελεχών των παραγόντων, σύμφωνα με τους όρους και τις διατάξεις του παραρτήματος .  Άρθρο 2  Η Κοινότητα συμμετέχει στο κόστος αγοράς των προβάτων ή των αιγών που είναι απαραίτητα για τη διεξαγωγή της μελέτης, μέχρι 25 Ecu ανά ζώο, για 4 000 ζώα κατ' ανώτατο όριο στο Ηνωμένο Βασίλειο, και 1 000 ζώα στα άλλα κράτη μέλη .  Άρθρο 3  Η χρηματοδοτική συνεισφορά της Κοινότητας χορηγείται μετά την υποβολή των δικαιολογητικών εγγράφων .  Άρθρο 4  Η παρούσα απόφαση απευθύνεται στα κράτη μέλη .   Βρυξέλλες, 5 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 224 της 18 . 8 . 1990, σ . 19 .    ΠΑΡΑΡΤΗΜΑ  Πρωτόκολλο εργασιών για τη μελέτη των παραμέτρων για την αδρανοποίηση του παράγοντα που είναι υπεύθυνος για τη ΣΕΒ/κοινούρωση στη βιομηχανία μετατροπής των σφαγίων σε βιομηχανικά λίπη και έλαια  1 . Οι εργασίες που αφορούν αυτήν τη μελέτη θα πραγματοποιηθούν στο Ηνωμένο Βασίλειο στα :  1 . Pilot-plant rendering-Prosper de Mulder, Doncaster  2 . Bio-assay in mice-Institute for Animal Health, Compton  Η κτηνιατρική υπηρεσία του υπουργείου γεωργίας, αλιείας και τροφίμων του Ηνωμένου Βασιλείου είναι αρμόδια για την επίβλεψη της προμήθειας του κατάλληλου υλικού καθώς και για το συντονισμό της εκτέλεσης του σχεδίου .  2 . Στόχοι και αποτελέσματα  Στόχος είναι να μελετηθούν οι τεχνικές της μετατροπής σε βιομηχανικά λίπη και έλαια . Το αναμενόμενο αποτέλεσμα είναι ο καθορισμός των παραμέτρων για τη μετατροπή των σφαγίων σε βιομηχανικά λίπη και έλαια, ώστε τα παραγόμενα προϊόντα να είναι ασφαλή όσον  αφορά την κοινούρωση και τη ΣΕΒ .  3 . Συνοπτική παρουσίαση των δεδομένων  Οι παράγοντες που είναι υπεύθυνοι για την κοινούρωση και τη ΣΕΒ παρουσιάζουν μεγάλη αντίσταση στη θέρμανση, τις χημικές ουσίες και την ιονίζουσα ακτινοβολία .  Φαίνεται ότι, πριν από το 1980/81, με τις τεχνικές της μετατροπής σε βιομηχανικά λίπη και έλαια που χρησιμοποιούνται στο Ηνωμένο Βασίλειο υπήρχε πράγματι έλεγχος του μολυσματογόνου παράγοντα, αλλά στη συνέχεια, στις αρχές της δεκαετίας του '80, υπήρξαν  μεταβολές στις τεχνικές αυτές, με αποτέλεσμα να επιβιώνει ο μολυσματογόνος παράγοντας επαρκώς και να προκαλεί την ασθένεια . Τα νεότερα συστήματα διαφέρουν από πολλές απόψεις από το παλαιό και από τα συστήματα που χρησιμοποιούνται στα άλλα κράτη μέλη,  ενώ ούτε από τα διαθέσιμα δεδομένα, ούτε από τις έρευνες που έχουν διεξαχθεί μέχρι σήμερα φαίνονται οι ακριβείς παράμετροι που είναι απαραίτητοι για την αδρανοποίηση του μολυσματογόνου παράγοντα .  4 . Οι εργασίες που πρέπει να εκτελεστούν  Για την εν λόγω έρευνα θα χρησιμοποιηθούν εγκέφαλοι :  1 . βοοειδών που έχουν μολυνθεί από τη ΣΕΒ,  2 . προβάτων και αιγών που έχουν μολυνθεί από την κοινούρωση,  α ) από πηγές του Ηνωμένου Βασιλείου,  β ) από άλλα κράτη μέλη .  Στόχος των περιπτώσεων που αναφέρονται στο σημείο 4.2 στοιχεία α ) και β ) είναι να ληφθούν υπόψη οι ενδεχόμενες διαφορές των στελεχών . Το πλήρες πρωτόκολλο θα επαναληφθεί για κάθε είδος και κάθε πηγή υλικού .  Σε κάθε περίπτωση θα γίνει μεταποίηση των μολυσμένων εγκεφάλων σε εξοπλισμό μεταποίησης σε δοκιμαστική κλίμακα, για να γίνει προσομοίωση των αντιπροσωπευτικότερων συστημάτων που χρησιμοποιούνται στο Ηνωμένο Βασίλειο και τα άλλα κράτη μέλη . Το υλικό που  θα προκύψει θα εκτιμηθεί με βιολογική δοκιμασία . Θα εγχυθεί σε ύποπτα στελέχη ποντικιών που θα βρίσκονται υπό παρατήρηση και εξέταση για τη διαπίστωση συμπτωμάτων της ασθένειας . Το πλήρες πρωτόκολλο εργασιών έχει υποβληθεί στην επιστημονική κτηνιατρική  επιτροπή η οποία το ενέκρινε .  Τα αποτελέσματα της μελέτης αναμένονται εντός δύο ή τριών ετών από την έναρξή της .